Data was extracted from:https://www.infomed.co.il/drugs/psyllium/

המומחים של
Info
med
מסבירים:
פסיליום הוא חומר המגדיל את נפח הצואה. הוא מופק מצמח הפלנטאגו מאז 1934. משתמשים בו לטיפול ב
עצירות
במחלת המסעפת (דיברטיקולוזיס) וב
תסמונת המעי הרגיז
.
By Seasontime | Shutterstock
פסיליום נוטלים דרך הפה, בדרך-כלל בצורת אבקה או גרגרים מומסים במים. התרופה מגיעה אל המעי, שם היא סופגת מים בכמות הגדולה פי 25 מנפחה, וכך היא מרככת את הצואה ומגדילה את נפחה.
עשויים לחלוף שבועיים עד שיורגש שיפור בהרגלי היציאה. משתמשים בפסיליום גם להפחתת תדירות היציאות ולהגברת המוצקות שלהן אצל אנשים הסובלים משלשול מימי מתמשך, או כאלה שעברו ניתוח במעי הגס.
יש להרבות בשתייה עם נטילת תרופה זו; אם כמות הנוזלים אינה מספקת, התרופה עם הצואה עלולות להתייבש ולחסום את המעי. תופעות הלוואי נדירות. פסיליום עלול לגרום להתנפחות ולעודפי גז אצל חלק מהאנשים, במיוחד בתחילת הטיפול. אין לקחת תרופה זו ללא ייעוץ רפואי לטיפול בעצירות המלווה ב
כאב בטן
חזק, בגלל הסיכון של חסימת המעי.
מידע על התרופה
אופן נטילת התרופה
אבקה להכנת תרחיף.
תדירות וזמן נטילה
1-3 פעמים ביום עם מים או מיץ פירות, עדיף אחרי האוכל.
טווח המינון
מבוגרים: 2.5-30 גרם ליום. ילדים: מעל גיל 6: 1.25-15 גרם ליום.
תחילת ההשפעה
תוך 12-24 שעות.
משך ההשפעה
תוך 12-24 שעות.
מנה שנשכחה
יש לקחת מייד כשנזכרים. חזור לזמני הנטילה הרגילים לאחר מכן.
הפסקת התרופה
ניתן להפסיק בביטחון כאשר אין יותר צורך בתרופה.
מינון עודף
מנה עודפת מקרית אינה צריכה להדאיג. אך אם מבחינים בתסמינים מיוחדים, או אם נלקחה מנה עודפת גדולה, יש ליידע את הרופא.
אחסון
לשמור במיכל סגור במקום קריר ויבש, הרחק מהישג ידם של ילדים
אזהרות
תזונה
יש להרבות בשתיית נוזלים, לפחות 6-8 כוסות ביום.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
הריון
אין עדות לסיכון לתינוק המתפתח (B)
הנקה
ניתן לקחת. אין עדות לסיכון לתינוק.
תינוקות וילדים
לא מומלץ מתחת גיל שנתיים, אלא בהמלצה רפואית.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
דימום לא מוסבר מהחלחולת
קשיי בליעה
סוכרת
הצרות ידועה של המעי
נטילת תרופות אחרות
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות לוואי קשות הן נדירות, אך אם סובלים מכאב בטן חזק או מתמשך לאחר השימוש בתרופה זו, כמו בכל תרופה משלשלת, יש לפנות לרופא.
פרטי תגובה עם תרופות אחרות
פסיליום עלול להפחית את ספיגתן של תרופות רבות. עקב כך יש לקחת פסיליום שעתיים לפני או שעתיים אחרי מתן כל תרופה אחרת.
השפעת שימוש ממושך
לא צפויות בעיות.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא